**Jaunievēlētās pašvaldības domes darba uzsākšana – pirmie lēmumi un to pieņemšanas secība**

Šajā materiālā secīgi aplūkoti pirmie būtiskākie 2021.gada pašvaldību vēlēšanās ievēlētās novada domes pieņemamie lēmumi un vienlaicīgi veicamie citi pasākumi. Jaunizveidotās pašvaldības uzsāks darbu ar jaunievēlētās pašvaldības domes (turpmāk – dome) pirmo sēdi **2021.gada 1.jūlijā.**

Tālāk apskatītajai domes lēmumu pieņemšanas secībai, termiņiem un lēmumu veidiem, kurus neregulē ārējie normatīvie akti, ir ieteikuma raksturs, kas neizslēdz iespēju, ka katrā jaunizveidotajā pašvaldībā atbilstoši domes ieskatiem tiek pielāgoti vai mainīti norādīto lēmumu viedi un nosaukumi, tiek pieņemti papildu lēmumi, kā arī tiek izvēlēta cita lēmumu pieņemšanas secība un termiņi. Līdz ar to tālāk norādītais un pievienotie domes sēdes protokola paraugi ir pielietojami tikai kā vadlīnijas domes darba uzsākšanai.

Pielikumā arī informatīvs materiāls par likumā “Par pašvaldībām” noteiktajām domes sēžu organizēšanas un lēmumu projektu virzīšanas prasībām.

Papildu informācija par jaunizveidotās novada pašvaldības organizatorisko struktūru un darbības pamatjautājumiem atrodama VARAM izstrādātajā rokasgrāmatā **“Metodika 2021.gada jaunveidojamo novada pašvaldību darbības uzsākšanai”** (metodika tiek regulāri papildināta, aktuālā redakcija pieejama: <https://www.varam.gov.lv/lv/metodiskie-materiali-pasvaldibam-atr-ieviesanai> un <https://www.varam.gov.lv/lv/atr-planosanas-platforma>).

|  |  |  |
| --- | --- | --- |
| **Termiņš** | **Nozīmīgākie domes lēmumi** | **Vienlaicīgi veicamie citi pasākumi** |
| **01.07.2021.** | **Domes pirmā sēde[[1]](#footnote-1)** | |
| 1. Lēmums par balsu skaitīšanas komisijas izveidošanu domes priekšsēdētāja vēlēšanām 2. Lēmums par domes priekšsēdētāja ievēlēšanu   *(1.domes sēdes protokola paraugs)* |  |
| **01.07.2021.**  **vai vēlāk** | **Domes ārkārtas sēde[[2]](#footnote-2)** | |
| 1. Lēmums par domes priekšsēdētāja vietnieka ievēlēšanu[[3]](#footnote-3) |  |
| **pēc 01.07.2021.** | **Domes kārtējās sēdes[[4]](#footnote-4)** | |
| 1. Lēmums par [pašvaldības nolikuma (tai skaitā administratīvās struktūras un tās spēkā stāšanās kārtības[[5]](#footnote-5)) apstiprināšanu](https://www.varam.gov.lv/node/2797) 2. Lēmums par domes priekšsēdētāja vietnieka (-ku) ievēlēšanu[[6]](#footnote-6) 3. Lēmums par domes pastāvīgo komiteju izveidošanu un šo komiteju locekļu ievēlēšanu 4. Lēmums par pašvaldības izpilddirektora iecelšanu amatā 5. Lēmums par pašvaldības izpilddirektora vietnieka (-ku) iecelšanu amatā 6. Lēmums par domes priekšsēdētāja, priekšsēdētāja vietnieka (-ku) un deputātu, izpilddirektora un izpilddirektora vietnieka (-ku) darba samaksas noteikšanu 7. Lēmums par kapitālsabiedrību kapitāla daļu īpašnieka maiņu 8. [Lēmums par pašvaldības paraksttiesīgajām amatpersonām](https://www.varam.gov.lv/node/2792)     *(2.domes sēdes protokola paraugs)* | 1. Atbildīgā izpilddirektora rīkojums par pārējo apvienojamo pašvaldību izpilddirektoru un pašvaldības iestāžu darba organizāciju līdz jaunizveidotās pašvaldības iestāžu darbības uzsākšanai[[7]](#footnote-7) 2. Apvienojamo pašvaldību izpilddirektoru izvērtēšana un turpmāko darba tiesisko attiecību sakārtošana vai izbeigšana 3. Pašvaldības lietvedības darba organizācijas noteikšana *(atbildīgās personas par lietvedības darba organizēšanu noteikšana. Iekšējā normatīvā akta par lietu nomenklatūru un dokumentu aprites kārtību pieņemšana)* 4. Pašvaldības amatpersonu[[8]](#footnote-8) saraksta sastādīšana un iesniegšana[[9]](#footnote-9) 5. Lēmuma pieņemšana par pašvaldības administratīvās struktūras projektu[[10]](#footnote-10) 6. VPVKAC un klientu apkalpošanas struktūrvienību, kontaktpunktu sistēmas izvērtēšana 7. Pašvaldības grāmatvedības struktūras apstiprināšanu 8. IKT infrastruktūras salāgošana saskaņā ar IKT pārmaiņu plānu |
|  | **Turpmākās domes sēdes** | |
| 1. Lēmums par pašvaldības ģerboni *(par esošā ģerboņa izmantošanu vai esošā/mazā valsts ģerboņa izmantošanu uz laiku, vai par jauna ģerboņa veidošanu)*[[11]](#footnote-11) 2. Lēmums par bijušo pašvaldību budžetu apvienošanu[[12]](#footnote-12) 3. Lēmums par centrālās administrācijas izveidošanu un nolikuma apstiprināšanu 4. Lēmums (-i) par pašvaldības darba samaksas un sociālo garantiju nolikuma apstiprināšanu 5. Lēmumi par normatīvajos aktos paredzēto pašvaldības komisiju izveidi, nolikumu apstiprināšanu, locekļu ievēlēšanu[[13]](#footnote-13) 6. Lēmums par pagasta (pilsētas) pārvalžu vai pagastu (pagastu un pilsētas) apvienību pārvalžu vadītāju iecelšanu amatā 7. Lēmums (-i) par bāriņtiesas izveidošanu (vai reorganizāciju), nolikuma apstiprināšanu, priekšsēdētāja un locekļu ievēlēšanu 8. Lēmums par dzimtsarakstu nodaļas izveidošanu (vai reorganizāciju) un nolikuma apstiprināšanu 9. Lēmumi par citu pašvaldības institūciju (tai skaitā iestāžu) izveidošanu (vai reorganizāciju) un to nolikumu apstiprināšanu[[14]](#footnote-14) 10. Saistošo noteikumu pieņemšana[[15]](#footnote-15) 11. Lēmums (-i) par pašvaldības tiešās līdzdalības saglabāšanu kapitālsabiedrībās, kapitālsabiedrību reorganizēšanu vai likvidēšanu[[16]](#footnote-16) | 1. Amatu saraksta sagatavošana, struktūrvienību reglamenta izstrādāšana, struktūrvienību darbinieku amata aprakstu sagatavošana, bijušo vietējo pašvaldību iestāžu nolikumu izskatīšana, priekšlikumu sagatavošana nepieciešamajiem grozījumiem tajos 2. Darba samaksas un sociālo garantiju nolikuma sagatavošana 3. Darba tiesisko attiecību, esošo darba koplīgumu izskatīšana un jaunu koplīgumu sagatavošana 4. Novada pašvaldības konta atvēršana Valsts kasē *(norēķinu kontu slēgšana un atvēršana citās kredītiestādēs notiek saskaņā ar attiecīgās kredītiestādes noteikumiem)* 5. Valsts pārvaldes iestāžu, pašvaldību institūciju un citu interesentu informēšana par novada pašvaldības statusu un rekvizītu maiņu 6. Iepirkuma plāna apstiprināšana un publicēšana.[[17]](#footnote-17) 7. Apvienoto pašvaldību arhīvu sakārtošana un nodošana valsts arhīviem *(tajā skaitā bijušo novadu informācijas sistēmu un lietvedības reģistru arhivēšana; par arhīvu atbildīgās personas noteikšana)* 8. Jautājuma par pilsētas, novada vai pagasta simboliku izvērtēšana 9. [Iestāžu vai to struktūrvienību reģistrācija Uzņēmumu reģistra Publisko personu un iestāžu sarakstā, Valsts ieņēmumu dienesta Nodokļu maksātāju reģistrā](https://www.varam.gov.lv/node/2849)[[18]](#footnote-18) 10. Pašvaldības attīstības programmas un ilgtspējīgas attīstības stratēģijas izstrāde[[19]](#footnote-19)   *(domes lēmumu paraugi)*   1. Apvienojamo pašvaldību saistošo noteikumu izvērtēšanas un jauno saistošo noteikumu izstrādes organizēšana 2. Iekšējās trauksmes celšanas sistēmas izveidošana[[20]](#footnote-20) 3. Jautājuma izvērtēšana par pašvaldības iekšējās kontroles sistēmas izveidošanu 4. Pašvaldības teritorijas plānojuma izstrāde[[21]](#footnote-21)   *(domes lēmumu paraugi)* |

1. Sasauc pašvaldības vēlēšanu komisijas priekšsēdētājs *(likuma “Par pašvaldībām” 19.pants).* [↑](#footnote-ref-1)
2. Ārkārtas sēde var notikt ne ātrāk kā pēc **trim stundām** *(likuma “Par pašvaldībām” 30.pants).* Pašvaldībā, ko **neskar administratīvi teritoriālā reforma**, ārkārtas sēdē var tikt izlemti arī turpmāk norādītie domes kārtējās sēdes darba kārtības jautājumi, ja pašvaldība turpina strādāt saskaņā ar spēkā esošo pašvaldības nolikumu. Visi norādītie lēmumi var netikt pieņemti pirmajā ārkārtas sēdē. Ārkārtas sēdes sasauc pēc nepieciešamības. [↑](#footnote-ref-2)
3. Ja dome uzskata par nepieciešamu, **vienu** domes priekšsēdētāja **vietnieku** iespējams ievēlēt pirms pašvaldības nolikuma pieņemšanas, pamatojoties uz likuma “Par pašvaldībām” 20. un 25.panta regulējumu. [↑](#footnote-ref-3)
4. Ņemot vērā izlemjamo jautājumu **nozīmīgumu**, tie būtu skatāmi kārtējā sēdē, lai jaunievēlētajiem domes deputātiem būtu pietiekams laiks **iepazīties** ar lēmumu projektiem un to pavadošajiem dokumentiem. Kārtējā sēde var notikt ne ātrāk kā pēc **trim darba dienām** *(likuma “Par pašvaldībām” 30.pants)* [↑](#footnote-ref-4)
5. Aicinām institūciju reorganizāciju veikt pēc iespējas raiti un ne vēlāk kā līdz **2021.gada 31.decembrim.** [↑](#footnote-ref-5)
6. Ja dome uzskata par nepieciešamu, **vienu** domes priekšsēdētāja **vietnieku** iespējams ievēlēt pirms pašvaldības nolikuma pieņemšanas, pamatojoties uz likuma “Par pašvaldībām” 20. un 25.panta regulējumu, savukārt pārējos vietniekus ievēl atbilstoši nolikumam. [↑](#footnote-ref-6)
7. Atbilstoši Administratīvo teritoriju un apdzīvoto vietu likuma pārejas noteikumu 6.punktam (līdz jaunizveidotās pašvaldības izpilddirektora iecelšanai) vai likuma “Par pašvaldībām” 68.panta otrajai daļai (pēc jaunizveidotās pašvaldības izpilddirektora iecelšanas). [↑](#footnote-ref-7)
8. Pašvaldības domes priekšsēdētājs un viņa vietnieks, pašvaldības domes deputāts, pašvaldības izpilddirektors un viņa vietnieks, pagasta vai pilsētas pārvaldes vadītājs novada pašvaldībā, pašvaldības iestādes vadītājs un viņa vietnieks *(likuma “Par interešu konflikta novēršanu valsts amatpersonu darbībā” 4.panta pirmās daļas 14., 15., 16.punkts).* [↑](#footnote-ref-8)
9. Publiskas personas institūcijas vadītājam vai viņa pilnvarotai personai ir pienākums nodrošināt, lai tiktu sastādīti un **15 dienu laikā** elektroniskā veidā Valsts ieņēmumu dienestam iesniegti valsts amatpersonu saraksti un to grozījumi, izmantojot Valsts ieņēmumu dienesta elektroniskās deklarēšanas sistēmu. Par **grozījumiem** sarakstā uzskatāma amatpersonas amata maiņa, datums, kad persona stājusies valsts amatpersonas amatā vai beigusi pildīt valsts amatpersonas amata pienākumus, atzīme par valsts civildienesta ierēdņa statusa esību vai neesību, kā arī atzīme par valsts amatpersonas pienākumu pildīšanu uz laiku (aizvietošanu) *(likuma “Par interešu konflikta novēršanu valsts amatpersonu darbībā” 20.panta piektā daļa, Ministru kabineta 2002.gada 22.oktobra noteikumu Nr.478 “Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” 19.punkts).* [↑](#footnote-ref-9)
10. Jaunā novada pašvaldība pēc 2021. gada pašvaldību domes vēlēšanām **30 dienu laikā pēc pirmās domes sēdes** pieņem lēmumu par turpmāko rīcību ar pašvaldības administratīvās struktūras projektu *(Ministru kabineta 2020.gada 15.septembra noteikumu Nr.577 “Kārtība, kādā administratīvi teritoriālās reformas ietvaros pašvaldībām piešķir valsts mērķdotāciju kopīga jaunveidojamā novada pašvaldības administratīvās struktūras projekta izstrādei” 14.punkts).* [↑](#footnote-ref-10)
11. Attiecīgo lēmumu aicinām informatīvi nosūtīt **Valsts Heraldikas komisijai**. [↑](#footnote-ref-11)
12. Saskaņā ar Administratīvo teritoriju un apdzīvoto vietu likums pārejas noteikumu 18. punktu pēc 2021. gada 1. jūlija jaunizveidotās pašvaldības apvieno pašvaldību saimnieciskā gada budžetus un **ne vēlāk kā mēneša laikā** tos apstiprina. [↑](#footnote-ref-12)
13. Pašvaldībai ir pienākums izveidot **administratīvo komisiju**, **iepirkuma komisiju** un **vēlēšanu komisiju**. Vēlēšanu komisijas priekšsēdētāju un pārējos vēlēšanu komisijas locekļus ievēlē attiecīgās pašvaldības dome triju mēnešu laikā pēc domes ievēlēšanas *(Pašvaldības vēlēšanu komisiju un vēlēšanu iecirkņu komisiju likuma 5.pants)*. Pārējās komisijas izveido saskaņā ar pašvaldības nolikumu. [↑](#footnote-ref-13)
14. Par iestādes **nolikumu** un **iestāžu reorganizāciju** aicinām skatīt arī Valsts pārvaldes iekārtas likuma 15., 16., 28., 30.pantu. Vairāk par atsevišķu institūciju izveidošanu (piemēram, **bāriņtiesas, dzimtsarakstu nodaļas, sociālā dienesta**) skatīt Metodikā 2021.gada jaunveidojamo novadu pašvaldību darbības uzsākšanai. [↑](#footnote-ref-14)
15. Līdz novada saistošo noteikumu spēkā stāšanās dienai, bet ne ilgāk kā **līdz 2022.gada 1.jūnijam** ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā **līdz 2025.gada 31.decembrim** *(Administratīvo teritoriju un apdzīvoto vietu likuma pārejas noteikumu 17.punkts).* [↑](#footnote-ref-15)
16. Publiskai personai ir pienākums **ne retāk kā reizi piecos gados pārvērtēt** katru tās tiešo līdzdalību kapitālsabiedrībā un atbilstību Publiskas personas kapitāla daļu un kapitālsabiedrību pārvaldības likuma 4.panta nosacījumiem. Pašvaldības, kuras administratīvi teritoriālās reformas ietvaros apvieno un kuras ir kapitāla daļu turētājas kapitālsabiedrībā, neveic šo pienākumu. Administratīvi teritoriālās reformas ietvaros jaunizveidotās novadu pašvaldības izpilda šo pienākumu **līdz 2022.gada 1.jūnijam** *(Publiskas personas kapitāla daļu un kapitālsabiedrību pārvaldības likuma 7.pants, pārejas noteikumu 30.punkts)*. [↑](#footnote-ref-16)
17. Pasūtītājs **mēneša laikā no gadskārtējā budžeta apstiprināšanas dienas** publicē valsts elektroniskās informācijas sistēmā, kas paredzēta piedāvājumu un pieteikumu saņemšanai, informāciju par plānotajiem šā likuma 8.panta otrajā daļā, 9. un 10.pantā noteiktajā kārtībā veicamajiem iepirkumiem un iepirkuma procedūrām *(Publisko iepirkumu likuma 18.panta pirmā daļa).* <https://www.eis.gov.lv/EIS/> [↑](#footnote-ref-17)
18. Detalizēti par reģistrāciju skatīt Metodikā 2021.gada jaunveidojamo novadu pašvaldību darbības uzsākšanai. [↑](#footnote-ref-18)
19. Pašvaldība **līdz 2021.gada 15.novembrim** nodod izstrādātās ilgtspējīgas attīstības stratēģijas un attīstības programmas projektu redakcijas publiskai apspriešanai *(Ministru kabineta 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 16.punkts).* [↑](#footnote-ref-19)
20. Publiskas personas institūcijas un tās privāto tiesību juridiskās personas, kurās ir **vairāk nekā 50 nodarbināto**, izveido iekšējo trauksmes celšanas sistēmu, nodrošinot nodarbinātajiem iespēju droši ziņot par pārkāpumiem un garantēt viņiem aizsardzību *(Trauksmes celšanas likuma 5.panta pirmā daļa).* [↑](#footnote-ref-20)
21. No 2021.gada 1.jūlija ir spēkā novadu veidojošo bijušo pašvaldību saistošie noteikumi par teritorijas plānojumu. Jaunizveidotās pašvaldības teritorijas plānojumu izstrādā **līdz 2025.gada 31.decembrim** *(Administratīvo teritoriju un apdzīvoto vietu likuma pārejas noteikumu 17.punkts).* [↑](#footnote-ref-21)